[{"text_idx": "#000000", "text": "Kuna H100 u\u0308ritus ei la\u0308inud plaanipa\u0308raselt, soovisin hooaja lo\u0303petada positiivsema noodiga. Selleks valisime koos Rein Pilliga va\u0308lja oktoobri esimesel na\u0308dalavahetusel toimunud Karuja\u0308rve II Rattamaratoni. Eesma\u0308rgiks sai seatud u\u0308letada Anti eelmise aasta seitsmes koht."}, {"text_idx": "#000001", "text": "Hommikune a\u0308ratus oli 05:35, praam 09:25, start 12:00. Jo\u0303udsime soojenduse ajal la\u0308bi so\u0303ita ka raja viimased 3km. Mulje oli hea \u2013 tundus, et minu rada!"}, {"text_idx": "#000002", "text": "Stardipauk ko\u0303las koos lo\u0303o\u0303skava pa\u0308ikesega. So\u0303itsin lu\u0308hikese pu\u0308ksiga, oktoobrikuus! Stardisirgel pani u\u0308ks Spezzuvend 29-ga u\u0308le nipli. Pa\u0308a\u0308sesin mo\u0308o\u0308da ja hakkasin pu\u0308u\u0308dma esigruppi. Saades ka\u0308tte asendusrattaga kimpus olnud Sigus Marko, selgus, et olen suht u\u0308ksi. Ku\u0308sides raja ko\u0303rvalt, et mitu meest eespool on, sain vastuseks KAKS! Endalegi ma\u0308rkamatult olin vo\u0303itlemas poodiumi eest. See unistus lo\u0303ppes kiiresti, kui ma\u0308rkasin tagant tulemas ku\u0308mnepealist \u201ckiirrongi\u201d. Ootasin nad a\u0308ra, kuna so\u0303ita oli veel palju."}, {"text_idx": "#000004", "text": "Paralepa Rattaklubi vendadel on firmama\u0308rgiks ja\u0308ik kahvel. Kruusal olid loomad, aga veits tehniliste kohtade peal nende taga olla ei tahtnud. Suutsin enne singleid ennast alati nende ette sa\u0308ttida . Pilli poisil nii ha\u0308sti ei la\u0308inud. Kruusalt metsa keerates oli tagant kuulda Reinu vandumist ja asi pa\u0308a\u0308dis sellega, et u\u0308ks noor \u201ccyclokavend\u201d Viiking-st ikaldus ro\u0308o\u0308pas ja Rein pani tema najal ko\u0303huli. Visa vo\u0303itlejana jo\u0303udis ta meile uuesti ja\u0308rgi. Po\u0303ldude vahel so\u0303ites vajus u\u0308ks Pa\u0308rnu rattur meil eest a\u0308ra. Juhtisin kaaskodanike ta\u0308helepanu sellele, et kolmas koht la\u0308heb ees, aga keegi ei uskunud, et ta kauaks sinna ja\u0308a\u0308b. Paraku vahe aina suurenes. Ja\u0308rgnes vo\u0303istlusraja u\u0308ks huvitavamaid lo\u0303ike. Kadakate vahel looklev va\u0308ga kivine singel koos ku\u0308ljetuulega. Vo\u0303ib o\u0308elda, et 29 tolli, rehviro\u0303hk 2,0 ja \u201csuur raud\u201d TOIMIS!"}]